CELEX: 31981D0508
Language: el
Date: 1981-06-19 00:00:00
Title: 81/508/ΕΟΚ: Απόφαση τής Επιτροπής τής 19ης Ιουνίου 1981 περί τής μεταφοράς στό εσωτερικό τής Ελλάδος 10 700 τόνων ελαιόλαδου πού ευρίσκονται ως απόθεμα στίς αποθήκες τού ελληνικού οργανισμού παρεμβάσεως (Το κείμενο στην ελληνική γλώσσα είναι το μόνο αυθεντικό)

Avis juridique important

|

31981D0508

81/508/ΕΟΚ: Απόφαση τής Επιτροπής τής 19ης Ιουνίου 1981 περί τής μεταφοράς στό εσωτερικό τής Ελλάδος 10 700 τόνων ελαιόλαδου πού ευρίσκονται ως απόθεμα στίς αποθήκες τού ελληνικού οργανισμού παρεμβάσεως (Το κείμενο στην ελληνική γλώσσα είναι το μόνο αυθεντικό)  

Επίσημη Εφημερίδα αριθ. L 194 της 17/07/1981 σ. 0047

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 19ης Ιουνίου 1981  περί της μεταφοράς στο εσωτερικό της Ελλάδος 10 700 τόνων ελαιόλαδου που ευρίσκονται ως απόθεμα στις αποθήκες του ελληνικού οργανισμού παρεμβάσεως  (Το κείμενο στην ελληνική γλώσσα είναι το μόνο αυθεντικό)  (81/508/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 786/69 του Συμβουλίου της 22ας Απριλίου 1969 περί χρηματοδοτήσεως των δαπανών παρεμβάσεως στην εσωτερική αγορά στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 352/78 (2), και ιδίως το άρθρο 5 παράγραφος 1 υπό ε,  Εκτιμώντας:  ότι, εξαιτίας της σπουδαιότητας της ελαιοπαραγωγής 1980/81 στην Ελλάδα, σημαντικές ποσότητες ελαιόλαδου τέθηκαν σε παρέμβαση σε ορισμένα κέντρα αυτού του Κράτους μέλους· ότι ο ελληνικός οργανισμός παρεμβάσεως κινδυνεύει σε σύντομο χρονικό διάστημα να μην είναι σε θέση να δεχθεί τα έλαια που θα μπορούσαν να του προσφερθούν στα κέντρα αυτά·  ότι, στις 28 Απριλίου 1981, η Ελλάδα ζήτησε από την Επιτροπή την άδεια να μεταφέρει 10 700 τόνους ελαιόλαδου που ευρίσκονται σε παρέμβαση στις περιοχές παραγωγής, προς άλλες αποθήκες της παρεμβάσεως που έχουν χωρητικότητα ελεύθερη·  ότι, μετά από εξέταση των δυνατοτήτων αποθεματοποιήσεως του εν λόγω Κράτους μέλους, πρέπει να δοθεί συνέχεια στην ελληνική αίτηση και να επιτραπεί η μεταφορά των σχετικών ελαίων στις αποθήκες που προτείνονται από την Ελλάδα·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Επιτρέπεται στον ελληνικό οργανισμό παρεμβάσεως να προβεί, μέχρι τις 31 Αυγούστου 1981, στη μεταφορά μιας ποσότητας περίπου 10 700 τόνων ελαιόλαδου που ευρίσκεται σε απόθεμα στις περιοχές που αναφέρονται στο παράρτημα, στις αποθήκες που ευρίσκονται στο κέντρο παρεμβάσεως στα Μέγαρα.  Άρθρο 2  Η παρούσα απόφαση απευθύνεται στην Ελληνική Δημοκρατία.  Έγινε στις Βρυξέλλες, στις 19 Ιουνίου 1981.  Για την 'Επιτροπή  Ο Πρόεδρος  Gaston THORN  (1) ΕΕ αριθ. L 105 της 2. 5. 1969, σ. 1.  (2) ΕΕ αριθ. L 50 της 22. 2. 1978, σ. 1.  ΠΑΡΑΡΤΗΜΑ  Περιοχές αποθεματοποιήσεως ελαιόλαδου που πρέπει να μεταφερθεί  1.2.3 //   //   // τόνοι  // 1. Ηράκλειο  // (Κρήτη)  // 7 450  // 2. Λέσβος  // (Ανατολικό Αιγαίο)  // 650  // 3. Κέρκυρα  //   // 1 000  // 4. Πρέβεζα  // (Δυτική Ελλάδα)  // 300  // 5. Βόλος  // (Κεντρική Ελλάδα)  // 300  // 6. Ρόδος  // (Δωδεκάνησα)  // 500  // 7. Σάμος  // (Ανατολικό Αιγαίο)  // 500